walang tumutol sa mga hidwa niyang kagagawan na di niya sinumbatan pinangakuan ng ganito gayong pagkapahamak. ibig supilin ang lahat; paano'wala siyang pinakamimithi kundi ang sambahin, kilalanin at tawaging hari hari sa lahat ng bagay, hari ng lahat ng tao, kung mangyayari, ng kanilang mga pag aari, katawan at damdamin. iyan ang kanyang adhika sa gitna ng gayong mga nagyukong masunurin, mga tikom na bibig, mga dilang alipin. iyan ang kanyang pinangapangarap, ang boo niyang hangad mula sa sandaling mapasakanya ang tungkod ng kapitan ang mahiwaga'makapangyarihang tungkod na siyang lalong pinagkakautangan ng kanyang pagkamasalapi, pagkamalupain, at pagkamapalalo.